Seebi tänav

Seebi tänav on tänav Tallinnas Kristiine linnaosas Tondi ja Järve asumis.Tallinna tänavanimed. KNAB. Tänav algab Tondi tänavalt, kulgeb esialgu loode–kagusuunaliselt, jõuab välja Tallinna–Keila raudteeni ning kulgeb seejärel raudteega paralleelselt edela suunas, kuni pöörab loode poole ja lõpeb Marsi tänaval. Seebi tänav on ligikaudu 950 meetri pikkune.

Seebi tänaval asus Tallinna Farmaatsiatehas.Tallinna temaatiline entsüklopeedia : illustreeritud ülevaade Tallinna 84 asumist. Tallinn, 2016, lk. 129

Seebi tänav on nime saanud 1881. aastal lähikonnas paiknenud seebivabriku järgi. Tänava saksakeelne nimi oli Seifenstrasse ja venekeelne Мыловая улица. Pikka aega ulatus Seebi tänav Tondi tänavalt üle Tallinna–Keila raudtee Pärnu maanteeni. 1950. aastatel Seebi tänava raudteeülesõidukoht likvideeriti ja Seebi tänav ulatus ainult Tallinna–Keila raudteeni. 25. septembril 1959 ühendati Seebi tänavaga endine Salu tänav Tallinna–Keila raudtee ääres nime kordumise tõttu.Aleksander Kivi. Tallinna tänavad. Tallinn, 1972, lk. 112

Viited

Kategooria:Kristiine linnaosa tänavad